Document ID: 32009D0447

PADOMES LĒMUMS
(2009. gada 25. maijs),
ar ko atceļ Direktīvu 83/515/EK un 11 novecojušus lēmumus kopējās zivsaimniecības politikas jomā
(2009/447/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 37. pantu, 300. panta 2. punktu un 300. panta 3. punkta pirmo daļu,
ņemot vērā 1985. gada Pievienošanās aktu un jo īpaši tā 167. panta 3. punktu un 354. panta 3. punktu,
ņemot vērā Komisijas priekšlikumu,
ņemot vērā Eiropas Parlamenta atzinumu,
tā kā:
(1)
Kopienas iestāžu īstenotajā labākas likumdošanas stratēģijā viens no būtiskākajiem elementiem ir uzlabot Kopienas tiesību aktu pārskatāmību. Šajā sakarā ir lietderīgi svītrot no aktīvā tiesību aktu kopuma tos tiesību aktus, kas faktiski vairs nav spēkā.
(2)
Turpmāk norādītā ar kopējo zivsaimniecības politiku saistītā direktīva un lēmumi ir novecojuši, pat ja formāli tie joprojām ir spēkā:
-
Padomes Direktīva 83/515/EEK (1983. gada 4. oktobris) par atsevišķiem pasākumiem kapacitātes pielāgošanai zivsaimniecības nozarē (1). Minētā direktīva vairs nav spēkā, jo tās noteikumi patlaban ir ietverti Padomes Regulā (EK) Nr. 1198/2006 (2);
-
Padomes Lēmums 89/631/EEK (1989. gada 27. novembris) par Kopienas finanšu ieguldījumu dalībvalstu izdevumu segšanā ar nolūku nodrošināt atbilstību Kopienas zivsaimniecības resursu saglabāšanas un apsaimniekošanas sistēmai (3). Minētais lēmums vairs nav spēkā, jo tas attiecas uz atbilstīgajiem izdevumiem, kas dalībvalstīm radās laikposmā no 1991. gada 1. janvāra līdz 1995. gada 31. decembrim;
-
Padomes Lēmums 94/117/EK (1994. gada 21. februāris) par obligātajām prasībām attiecībā uz būvēm un aprīkojumu, kas jāievēro dažiem maziem uzņēmumiem, kuri nodrošina zvejniecības produktu izplatīšanu Grieķijā (4). Minētais lēmums vairs nav spēkā, jo faktiskā situācija, kurā tas bija jāpiemēro, vairs nepastāv;
-
Padomes Lēmums 94/317/EK (1994. gada 2. jūnijs), ar ko Spānijas Karalistei atļauj pagarināt līdz 1995. gada 7. martam Nolīgumu par savstarpējām attiecībām zvejniecības jomā ar Dienvidāfrikas Republiku (5). Minētais lēmums vairs nav spēkā, jo to bija paredzēts piemērot laikposmā, kas jau ir beidzies;
-
Padomes Lēmums 94/318/EK (1994. gada 2. jūnijs), ar ko Portugāles Republikai atļauj pagarināt līdz 1995. gada 7. martam Nolīgumu par savstarpējām attiecībām zvejniecības jomā ar Dienvidāfrikas Republiku (6). Minētais lēmums vairs nav spēkā, jo to bija paredzēts piemērot laikposmā, kas jau ir beidzies;
-
Padomes Lēmums 1999/386/EK (1999. gada 7. jūnijs) par to, kā Eiropas Kopiena pagaidām piemēro Nolīgumu par Starptautisko delfīnu saudzēšanas programmu (7). Minētais lēmums vairs nav spēkā, jo tas bija paredzēts pārejas periodam, kas ir beidzies;
-
Padomes Lēmums 2001/179/EK (2001. gada 26. februāris), ar ko paredz noteikumus par finansiāla atbalsta piešķiršanu Gvinejai-Bisavai zivsaimniecības nozarē (8). Minētais lēmums vairs nav spēkā, jo to bija paredzēts piemērot laikposmā, kas jau ir beidzies;
-
Padomes Lēmums 2001/382/EK (2001. gada 14. maijs) par Kopienas finanšu iemaksām attiecībā uz konkrētiem izdevumiem, lai īstenotu konkrētus vadības pasākumus par tālu migrējošām zivīm (9). Minētais lēmums vairs nav spēkā, jo tas bija paredzēts pārejas periodam, kas ir beidzies;
-
Padomes Lēmums 2001/431/EK (2001. gada 28. maijs) par Kopienas finanšu iemaksām attiecībā uz konkrētiem dalībvalstu izdevumiem, kas rodas, īstenojot kopējai zivsaimniecības politikai piemērojamās kontroles, pārbaudes un uzraudzības sistēmas (10). Minētais lēmums vairs nav spēkā, jo tas attiecās uz atbilstīgajiem izdevumiem, kas dalībvalstīm radās laikposmā no 2001. gada 1. janvāra līdz 2003. gada 31. decembrim, kā arī tāpēc, ka faktiskā situācija, kādai tas bija pieņemts, vairs nepastāv. Turklāt ir pieņemts Padomes Lēmums 2004/465/EK (11), lai segtu izdevumus, sākot no 2004. gada;
-
Padomes Lēmums 2004/662/EK (2004. gada 24. septembris), ar ko Spānijas Karalistei atļauj pagarināt līdz 2005. gada 7. martam Nolīgumu par savstarpējām attiecībām zvejniecības jomā ar Dienvidāfrikas Republiku (12). Minētais lēmums vairs nav spēkā, jo tas bija paredzēts pārejas periodam, kas ir beidzies;
-
Padomes Lēmums 2004/890/EK (2004. gada 20. decembris) par Eiropas Kopienas izstāšanos no Konvencijas par zveju un dzīvo resursu saglabāšanu Baltijas jūrā un Beltos (13). Minētais lēmums vairs nav spēkā, jo par Kopienas izstāšanos ir paziņots minētās Konvencijas depozitāram;
-
Padomes Lēmums 2005/76/EK (2004. gada 22. novembris) attiecībā uz to, lai parakstītu Eiropas Kopienas vārdā un provizoriski piemērotu Nolīgumu vēstuļu apmaiņas formā par to, lai uz laikposmu no 2004. gada 28. februāra līdz 2004. gada 31. decembrim pagarinātu Protokolu, ar ko nosaka zvejas iespējas un finansiālo kompensāciju, kā paredzēts Nolīgumā starp Eiropas Ekonomikas kopienu un Komoru Islāma Federatīvo Republiku par zveju pie Komoru salām (14). Minētais lēmums vairs nav spēkā, jo to bija paredzēts piemērot laikposmā, kas jau ir beidzies.
(3)
Juridiskās noteiktības un skaidrības labad iepriekšminētā novecojusī direktīva un iepriekšminētie novecojušie lēmumi būtu jāatceļ,
IR PIEŅĒMUSI ŠO LĒMUMU.
1. pants
Atceļamā direktīva un lēmumi
Atceļ Direktīvu 83/515/EEK un Lēmumus 89/631/EEK, 94/117/EK, 94/317/EK, 94/318/EK, 1999/386/EK, 2001/179/EK, 2001/382/EK, 2001/431/EK, 2004/662/EK, 2004/890/EK un 2005/76/EK.
2. pants
Adresāti
Šis lēmums ir adresēts dalībvalstīm.
Briselē, 2009. gada 25. maijā

Labels: 15
6